# Douglas Pereira dos Santos

Douglas Pereira dos Santos, més conegut com a Douglas (Monte Alegre de Goiás, 6 d'agost de 1990) és un futbolista professional brasiler que jugà com a lateral dret. El seu darrer equip fou el Beşiktaş JK i del 2022 ençà restà com a agent lliure sense equip.

## Carrera

El 26 d'agost de 2014 el Futbol Club Barcelona va fer oficial la incorporació del jugador, pagant 4 milions d'euros pel seu traspàs més uns altres 1,5 milions en concepte de variables. El lateral brasiler fou presentat al Camp Nou el 29 d'agost, i va signar un contracte que el convertia en blaugrana fins al 2019.
La temporada 2014-15 va heretar el dorsal número 2, després de la marxa de Montoya a l'Inter de Milà.
El 26 d'agost de 2016 es va confirmar la seva cessió al Real Sporting de Gijón per la temporada 2016-17. El 30 d'agost va ser presentat oficialment amb l'Sporting. Al club asturià va gaudir de la confiança de "Pitu Abelardo", entrenador de l'Sporting de Gijón i exjugador del Futbol Club Barcelona, entre d'altres.
La temporada següent, el 30 d'agost de 2017, després d'haver fet la pretemporada amb el Barça, però sense haver-se guanyat la confiança del nou entrenador, Ernesto Valverde, va marxar cedit al SL Benfica per un any.
El 24 de juliol de 2018 es va anunciar la cessió de Douglas al Sivasspor turc durant la seva última temporada de contracte amb el Barça. Allà hi jugà amb prou regularitat gairebé una trentena de partits i hi marcà tres gols. Això captà l'interès del Beşiktaş, de la mateixa lliga i que el fitxà, però en el qual no tingué cap continuïtat i només jugà cinc partits, moment a partir del qual en la temporada del 2022 es quedà sense equip i com a agent lliure.

## Palmarès
### FC Barcelona

* 2 Lligues espanyoles (2014-15 i 2015-16)
* 2 Copes del Rei (2014-15 i 2015-16)
* 1 Campionat del Món de Clubs de futbol (2015)
* 1 Supercopa d'Espanya (2016)

### São Paulo FC

* 1 CONMEBOL Sud-americana (2012)

### Selecció del Brasil

* 1 Campionat Sud-americà sub-20 (2010)

## Referències

* ↑ «El Barça presenta Douglas Pereira, el tercer lateral dret de la seva plantilla per a aquesta temporada». 324.cat. [Consulta: 31 agost 2014].
* ↑ «Principio de acuerdo para la incorporación de Douglas Pereira». FCBarcelona.es, 26-08-2014.
* ↑ «Alves hereda el '6' de Xavi» (en castellà). Marca, 05-08-2015. [Consulta: 5 agost 2015].
* ↑ «Douglas se va cedido al Sporting de Gijón», 26-08-2016. [Consulta: 26 agost 2016].
* ↑ «Douglas espera aconseguir a l'Sporting de Gijón els minuts que no va tenir al Barça». 324.cat. [Consulta: 30 agost 2016].
* ↑ «Douglas no Benfica por empréstimo» (en portuguès), 31-08-2017. [Consulta: 31 agost 2017].
* ↑ «Douglas marxa cedit al Benfica». 324.cat. [Consulta: 31 agost 2017].
* ↑ «Oficial: Douglas, cedido al Sivasspor, se despide del Barça» (en castellà), 24-07-2018.
* 1 2 3 «Douglas» (en castellà). Transfermarkt, n.d.. [Consulta: 8 maig 2024].
* ↑ «El Barça es proclama campió de Lliga amb un gol de Messi al Calderón (0-1)». 324.cat, 17-05-2015. [Consulta: 18 maig 2015].
* ↑ Fibla, Albert. «El Barça guanya amb claredat a Granada i s'emporta la lliga». El Punt Avui, 14-05-2016. [Consulta: 17 maig 2016].
* ↑ «El Barça derrota l'Athletic per 1-3 en una final de Copa que es recordarà per sempre gràcies a un gol antològic de Messi». 324.cat. [Consulta: 30 maig 2015].
* ↑ «El Barça s'embutxaca la 28a Copa del Rei a la pròrroga en un partit molt accidentat (2-0)». 324.cat, 22-05-2016. [Consulta: 22 maig 2016].
* ↑ Carballo, David. «El Barça supera la duresa del River Plate i conquereix el tercer Mundial de Clubs (3-0)». 324.cat, 20-12-2015. [Consulta: 21 desembre 2015].
* ↑ Besa, Ramon. «Messi levanta la Supercopa de España 2016» (en castellà). El País, 18-08-2016. [Consulta: 18 agost 2016].

## Enllaços externs

* Douglas a BDFutbol
* Douglas, Fitxa a Soccerway
Douglas Pereira dos Santos amb el Barça - Plantilles de navegació :
FC Barcelona 2014-151 ter Stegen  · 2 Montoya  · 3 Piqué  · 4 Rakitić  · 5 Busquets  · 6 Xavi  · 7 Pedro  · 8 Iniesta  · 9 Luis Suárez  · 10 Messi  · 11 Neymar  · 12 Rafinha  · 13 Bravo  · 14 Mascherano  · 15 Bartra  · 16 Douglas  · 18 Jordi Alba  · 20 Sergi Roberto  · 21 Adriano  · 22 Dani Alves  · 23 Vermaelen  · 24 Mathieu  · 25 Masip  · Entrenador Luis Enrique
FC Barcelona 2015-16
1 Ter Stegen •
2 Douglas •
3 Piqué •
4 Rakitić •
5 S. Busquets •
6 Dani Alves •
7 Arda Turan •
8 A. Iniesta  •
9 Luis Suárez •
10 Messi •
11 Neymar •
12 Rafinha •
13 Bravo •
14 Mascherano •
15 Bartra •
17 Munir •
18 Jordi Alba •
19 Sandro •
20 S. Roberto •
21 Adriano •
22 Aleix Vidal •
23 Vermaelen •
24 Mathieu •
25 Masip •
Entrenador: Luís Enrique :